У Вікіпедыі ёсць артыкулы пра іншых асоб з прозвішчам Маеўскі.

**Іван Маеўскі** (нар. 5 мая 1988, Магдэбург, ГДР) — беларускі футбаліст (паўабаронца) і трэнер. Ігрок нацыянальнай зборнай Беларусі (2015—2021). У цяперашні час працуе трэнерам у славенскім клубе «Цэле».

Клубная кар’ера
---------------

Займаўся футболам у ДЮСШ горада Рэчыцы, але не здолеў трапіць у мясцовы «Ведрыч-97». Таму пасля заканчэння школы паступіў у Гомельскі дзяржаўны ўніверсітэт.

У пачатку 2008 года трапіў на прагляд у калінкавіцкую «Вертыкаль» і ў выніку правёў у гэтым клубе сезон 2008. Пасля заканчэння сезона па рэкамендацыі свайго аднаклубніка Руслана Белаша трапіў на прагляд у сталічны МТЗ-РІПА.

Па выніках прагляду Маеўскі падпісаў з МТЗ-РІПА трохгадовы кантракт. Спачатку выступаў за дубль, а ў 2010 годзе стаў іграком асновы мінскага клуба (які змяніў назву на «Партызан»).

### «Мінск»

Пасля спынення існавання «Партызана» ў пачатку 2012 года стаў іграком «Мінска». Хутка замацаваўся ў аснове, звычайна выступаў на пазіцыі цэнтральнага паўабаронцы, часам гуляў на флангу. У чэрвені і ліпені 2013 года адсутнічаў з-за траўмы, пазней вярнуўся ў асноўны склад. У студзені 2014 года падоўжыў кантракт з клубам.

Сезон 2014 распачынаў як апорны паўабаронца, пазней стаў гуляць бліжэй да чужой брамы. У ліпені 2014 года атрымаў траўму, вярнуўся на поле ў кастрычніку. У снежні 2014 года была дасягнута дамоўленасць аб падаўжэнні кантракта з «Мінскам», але неўзабаве Іван адправіўся на прагляд у польскую «Завішу».

### «Завіша»

У студзені 2015 года перайшоў у клуб польскай Экстраклясы «Завіша» з Быдгашчы. У клубе адразу замацаваўся ў асноўным складзе, стаў адным з вядучых ігракоў каманды. Некалькі разоў трапляў у зборную тура Экстраклясы па версіі розных спартыўных выданняў. Вясной 2015 года цікавасць да Маеўскага сталі праяўляць вядучыя клубы Польшчы, як то «Лех» і «Легія».

Да прыходу Маеўскага «Завіша» са значным адрывам ад канкурэнтаў займала апошняе месца ў турнірнай табліцы. Пасля зімовага перапынку, калі каманду папоўнілі Маеўскі і шэраг іншых ігракоў, «Завіша» выдала васьміматчавую серыю без паражэнняў і пачала выратоўвацца са свайго становішча. У выніку, клуб з Быдгашчы сумеў узняцца на перадапошні радок, але ўсё роўна пакінуў Экстраклясу.

Згодна з пунктам кантракта, Маеўскі ў выпадку вылету з Экстраклясы мог пакінуць «Завішу». Цікавасць да Маеўскага меў шэраг польскіх клубаў (прадметную цікавасць праяўляла «Погань» са Шчэціна), аднак уладальнік «Завішы» Радаслаў Осух адмовіўся адпускаць паўабаронцу, патрабуючы агавораную ў кантракце кампенсацыю.

### «Анжы»

У канцы чэрвеня 2015 года стала вядома, што Маеўскі можа працягнуць кар’еру ў расійскім «Анжы», які пагадзіўся заплаціць за іграка патрэбную суму. У выніку, пасля прагляду Іван 6 ліпеня падпісаў трохгадовы кантракт з махачкалінскім клубам.

У складзе «Анжы» адразу стаў асноўным апорным паўабаронцам. У верасні 2015 года атрымаў траўму, вярнуўся на поле ў сакавіку 2016 года. 14 жніўня 2016 года забіў свой адзіны гол за «Анжы», які прынёс махачкалінцам перамогу над тульскім «Арсеналам» (1:0). У снежні 2016 года стала вядома, што з-за фінансавых праблем клуба Іван можа пакінуць «Анжы». 18 студзеня 2017 года кантракт махачкалінцаў з паўабаронцам па пагадненні бакоў быў разарваны.

### «Астана»

Пасля зыходу з «Анжы» цікавасць да Маеўскага праяўлялі некалькі клубаў, як то расійскі «Арэнбург» і кіпрскі АПОЭЛ. 26 студзеня 2017 года казахстанская «Астана» абвясціла аб падпісанні кантракта з Маеўскім. Па выніках сезона 2017 разам з «Астаной» стаў чэмпіёнам Казахстана, у наступныя два гады паўтараў поспех. У снежні 2019 года падоўжыў кантракт з «Астаной».

У снежні 2020 года пакінуў казахстанскі клуб.

### «Ротар»

У студзені 2021 года валгаградскі «Ротар» афіцыйна абвясціў ад падпісанні кантракта з Маеўскім. Спачатку з’яўляўся ў стартавым складзе каманды, пасля страціў месца ў аснове. Па выніках сезона 2020/21 «Ротар» страціў месца ў Прэм’ер-лізе, і ў чэрвені 2021 года паўабаронца пакінуў клуб.

### «Цэле»

У ліпені 2021 года падпісаў двухгадовы кантракт са славенскім клубам «Цэле». У сезоне 2021/22 рэгулярна з’яўляўся ў стартавым складзе, а ў сезоне 2022/23 амаль не выхадзіў на поле. Летам 2023 года завяршыў кар’еру, аднак застаўся ў «Цэле» ў якасці трэнера.

Міжнародная кар’ера
-------------------

У сакавіку 2015 года Маеўскі быў выкліканы ў нацыянальную зборную Беларусі новым галоўным трэнерам Аляксандрам Хацкевічам. 27 сакавіка 2015 года дэбютаваў у зборнай, выйшаўшы ў стартавым складзе ў адборачным матчы Еўра-2016 супраць Македоніі.

Дасягненні
----------

* Беларусь Уладальнік Кубка Беларусі: 2013
* Казахстан 01Чэмпіён Чэмпіён Казахстана (3): 2017, 2018, 2019
* Казахстан 03Бронзавы прызёр Бронзавы прызёр чэмпіянату Казахстана: 2020
* Казахстан Уладальнік Суперкубка Казахстана (3): 2018, 2019, 2020

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2008 | Д3 | Вертыкаль | Беларусь | 29 | 5 |
| 2009 | Д1 | МТЗ-РІПА | Беларусь | 5 | 0 |
| 2010 | Д1 | Партызан | Беларусь | 31 | 4 |
| 2011 | Д2 | Партызан | Беларусь | 27 | 4 |
| 2012 | Д1 | Мінск | Беларусь | 23 | 1 |
| 2013 | Д1 | Мінск | Беларусь | 24 | 0 |
| 2014 | Д1 | Мінск | Беларусь | 23 | 3 |
| 2014/15 (2) | Д1 | Завіша | Польшча | 18 | 1 |
| 2015/16 | Д1 | Анжы | Расія | 18 | 0 |
| 2016/17 (1) | Д1 | Анжы | Расія | 14 | 1 |
| 2017 | Д1 | Астана | Казахстан | 30 | 3 |
| 2018 | Д1 | Астана | Казахстан | 25 | 0 |
| 2019 | Д1 | Астана | Казахстан | 26 | 2 |
| 2020 | Д1 | Астана | Казахстан | 15 | 1 |
| 2020/21 (2) | Д1 | Ротар | Расія | 5 | 0 |
| 2021/22 | Д1 | Цэле | Славенія | 23 | 1 |
| 2022/23 | Д1 | Цэле | Славенія | 2 | 1 |
|

Крыніцы
-------

1. ↑  Ivan Maevskiy // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Ivan Maewski // FBref.com<a href='https://wikidata.org/wiki/Track:Q56239490'></a>
3. ↑  90minut.pl — 2003. Праверана 23 верасня 2022.<a href='https://wikidata.org/wiki/Track:Q2818677'></a>
4. ↑  Как за шесть лет превратиться из укладчика-упаковщика в обладателя Кубка Беларуси(недаступная спасылка)
5. ↑  Маевский продлил контракт с «Минском»(недаступная спасылка)
6. ↑  Иван Маевский подписал контракт с польским "Завишей"
7. ↑  Чемпионат Польши. Маевского включили в сборную тура "Przegląd Sportowy", Ekstraklasa.net и Sportowefakty.pl
8. ↑  Чемпионат Польши. "Piłka Nożna" во второй раз подряд включила Ивана Маевского в сборную тура (ФОТО)
9. ↑  Fakt: Маевский попал в сферу интересов «Легии» и «Леха»
10. ↑  Хозяин "Завиши" пытается заблокировать переход Ивана Маевского в "Погонь"
11. ↑  Иван Маевский может продолжить карьеру в махачкалинском "Анжи"
12. ↑  Иван Маевский подписал 3-летний контракт с "Анжи" (ФОТО)
13. ↑  Иван Маевский расторг контракт с "Анжи"
14. ↑  Иван Маевский подписал контракт с "Астаной"
15. ↑  Иван Маевский продлил контракт с "Астаной"
16. ↑  "Астана" объявила о расставании с Маевским
17. ↑  «Ротор» официально объявил о переходе Шомко, Маевского и Щеткина
18. ↑  Маевский и Медведь покинули "Ротор"
19. ↑  Иван Маевский перешел в словенский "Целе"
20. ↑  Последняя команда Маевского, у руля русскоязычный тренер-испанец, никогда не проходили два раунда еврокубка. Что нужно знать о "Целе", с которым сегодня сыграет "Неман" (руск.). *football.by* (10 жніўня 2023). Праверана 11 жніўня 2023.
21. ↑  Андрей Горбунов, Иван Маевский и еще 21 игрок вызваны в сборную Беларуси на матчи с Македонией и Габоном
22. ↑  Македония - Беларусь. Александр Хацкевич и Бошко Джуровски определились с составами. Дебют Маевского в сборной

|  |  |
| --- | --- |
| ⚙️   Тэматычныя сайты | 90minut · AS.com · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · Sportbox.ru · teams.by · Transfermarkt (ігрок) · worldfootball.net (ігрок) · Прэсбол · РПЛ (ігрок) · УЕФА |